U-I-51/09
Natisni
Opravilna št.:
U-I-51/09
Datum odločitve:
2. 4. 2009
ECLI:
ECLI:SI:USRS:2009:U.I.51.09
Akt:
Odlok o ureditvenem načrtu za območje Viadukt ob Lobnici v Rušah (Medobčinski uradni vestnik, št. 17/01 in 20/07)
Izrek:
Pobuda za začetek postopka za oceno ustavnosti in zakonitosti Odloka o ureditvenem načrtu za območje Viadukt ob Lobnici v Rušah (Medobčinski uradni vestnik, št. 17/01 in 20/07) se zavrže.
Evidenčni stavek:
Pobudniki nimajo pravnega interesa, če ne izkažejo, da izpodbijana določba neposredno posega v njihov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Damir Jože Knez, Ruše in drugi
Datum vloge:
10. 3. 2009
Vrsta odločitve:
sklep
Vrsta rešitve:
zavrženje
Dokument:
US28660
Dokument v PDF obliki:
U-I-51-09.pdf
79 KB
Prenesite datoteko
U-I-51/09-5
2. 4. 2009
SKLEP
Ustavno sodišče je v postopku za preizkus pobude Damirja Jožeta Kneza, Ruše, in drugih, ki jih zastopa Andreja Rupar Knez, Ruše, na seji 2. aprila 2009
sklenilo:
Pobuda za začetek postopka za oceno ustavnosti in zakonitosti Odloka o ureditvenem načrtu za območje Viadukt ob Lobnici v Rušah (Medobčinski uradni vestnik, št. 17/01 in 20/07) se zavrže.
Obrazložitev
1. Pobudniki izpodbijajo v izreku tega sklepa navedeni predpis. Zatrjujejo, da je v neskladju z 22., s 33. in s 67. členom Ustave ter z 32. členom Zakona o urejanju prostora (Uradni list RS, št. 110/02 in nasl. – ZUreP-1). Pravni interes utemeljujejo z navedbo, da je Upravna enota Ruše že razpisala ustno obravnavo v postopku izdaje gradbenega dovoljenja za načrtovani večstanovanjski objekt. Predlagajo, naj Ustavno sodišče v izpodbijanem delu predpis odpravi.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08 in OdlUS XVII, 2). Iz razlogov, navedenih v citiranem sklepu, pobudniki ne izkazujejo pravnega interesa za oceno ustavnosti in zakonitosti izpodbijane določbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik